La II Color Fest de Burjassot omplirà de color i de festa el municipi el 2 de juliol
2025-07-24

Running, diversió, ganes de passar-s’ho bé…tot es juntarà dissabte que ve 2 de juliol a Burjassot de la mà de la Clavaria de Sant Roc 2016 que, donat el gran èxit del passat any, han apostat novament per la idea i celebraran aqueix dia la II Color Fest de Burjassot. Una carrera en la qual l’humor i les ganes de passar-s’ho bé seran les protagonistes al costat del color que, de segur, taca les samarretes de totes i tots els participants. Una activitat que compta amb la col·laboració de la Regidoria de Festes, dirigida per Manuel Pérez Menero.

Grans, xicotets, joves, majors…tots els qui vulguen gaudir de la carrera, que finalitzarà amb una gran disco mòbil, una zona d’aigua i molta animació, poden apuntar-se fins al 23 de juny, tots els dimarts i dijous de 18 a 19:30 hores en la Plaça de l’Ajuntament, punt en el qual estaran els clavaris per a arreplegar totes les inscripcions. El preu de la inscripció, que ha de fer-se efectiu en el compte de Caixa Popular ES2931590049812460709823 indicant el nom i DNI de la persona que s’apunta, és de 7€ i inclou una samarreta, una motxilla de tela, el dorsal i dues bosses de color.

El dia de la carrera, el 2 juliol a partir de les 19 hores, la Plaça de l’Ajuntament serà el punt d’eixida de la carrera.